FreeBSD kézikönyv
Előző | Fejezet 8. A FreeBSD rendszermag testreszabása | Következő

# 8.3. A rendszerünkben levő hardverek összeszedése

Írta: Tom Rhodes.

Mielőtt belevetnénk magunkat a rendszermag beállításába, érdemes egy leltárt készíteni a gépünkben található különböző eszközökről. Ahol a FreeBSD nem elsődlegesen használt operációs rendszer, ott ehhez elegendő megnézni a jelenlegi rendszerben található elemeket. Például az Microsoft® rendszerek Eszközkezelőjében (Device Manager) általában az összes eszköz fontosabb adatait megtaláljuk. Magát az Eszközkezelőt pedig a Vezérlőpultból (Control Panel) érhetjük el.

> Megjegyzés: A Microsoft Windows® egyes verzióiban a Rendszer (System) ikonjára kattintva megkapjuk azt a képernyőt, ahonnan közvetlenül el tudjuk érni az Eszközkezelőt.

Ha viszont nincs másik operációs rendszer a gépünkön, akkor magunknak kell mindezeknek utánanéznünk. Erre az egyik alkalmas módszer a dmesg(8) és a man(1) parancsok használata. A FreeBSD-ben található legtöbb meghajtónak van saját man oldala, ami tartalmazza az általuk kezelt eszközök listáját, illetve így a rendszerindítás során észlelt hardvereket nézhetjük vissza. Például az alábbi sor arra utal, hogy a `psm` meghajtó megtalálta a gépünkhöz tartozó egeret:

    psm0: <PS/2 Mouse> irq 12 on atkdbc0
    psm0: [GIANT-LOCKED]
    psm0: [ITHREAD]
    psm0: model Generic PS/2 mouse, device ID 0

Ezután ezt a meghajtót vagy a rendszermagba kell beépítenünk, vagy pedig a loader.conf(5) állományon keresztül betöltenünk.

Bizonyos esetekben a `dmesg` az eszközök felkutatásának eredményei helyett csak a rendszer üzeneteit mutatja. Ilyen helyezetekben a teljes kimenet a `/var/run/dmesg.boot` állományban tekinthető meg.

A hardverek manuális felderítésének módja a pciconf(8) segédprogram kimenetének böngészése, ami egy valamivel részletesebb eredményt ad. Mint például:

    ath0@pci0:3:0:0:        class=0x020000 card=0x058a1014 chip=0x1014168c rev=0x01 hdr=0x00
             vendor     = 'Atheros Communications Inc.'
             device     = 'AR5212 Atheros AR5212 802.11abg wireless'
             class      = network
             subclass   = ethernet

A `pciconf `-lv`` paranccsal kapott kimenet ezen része azt mutatja, hogy az ``ath`` meghajtó talált egy vezeték nélküli Ethernet eszközt. Innen a `man `ath`` paranccsal érhetjük el a ath(4) man oldalát.

A man(1) a `-k` paraméter megadásával további hasznos információkkal is tud szolgálni. A fentiekből kiindulva például a következő paranccsal:

    # man -k Atheros

le tudjuk kérdezni azokat a man oldalakat, amelyek tartalmazzák az adott szót:

    ath(4)                   - Atheros IEEE 802.11 wireless network driver
    ath_hal(4)               - Atheros Hardware Access Layer (HAL)

A hardvereszközeink listájával felvértezve most már egy saját rendszermag létrehozása sem lesz annyira ijesztő.

Előző | Tartalom | Következő
Miért készítsünk saját rendszermagot? | Fel | Meghajtók, alrendszerek és modulok

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.