FreeBSD kézikönyv
Előző | Fejezet 11. Beállítás és finomhangolás | Következő

# 11.4. Az alkalmazások beállítása

A telepített alkalmazások általában saját konfigurációs állományokkal, amelyek pedig saját formátummal stb. rendelkeznek. Fontos, hogy ezeket az állományokat az alaprendszertől elkülönítve tároljuk, ezáltal a csomagkezelő eszközök könnyen rájuk tudjanak találni és dolgozni velük.

Ezeket az állományokat általában a `/usr/local/etc` könyvtárban találjuk meg. Amennyiben egy alkalmazáshoz több konfigurációs állomány is tartozik, akkor ahhoz ezen belül egy külön alkönyvtár jön létre.

Normális esetben, amikor egy portot vagy csomagot telepítünk, minta konfigurációs állományokat is kapunk. Ezek nevében többnyire a `.default` utótag szerepel. Ha még nincs konfigurációs állomány az adott alkalmazáshoz, akkor a `.default` jelzésű állományokból ez létrehozható.

Példaképpen most tekintsük a `/usr/local/etc/apache` könyvtár tartalmát:

    -rw-r--r--  1 root  wheel   2184 May 20  1998 access.conf
    -rw-r--r--  1 root  wheel   2184 May 20  1998 access.conf.default
    -rw-r--r--  1 root  wheel   9555 May 20  1998 httpd.conf
    -rw-r--r--  1 root  wheel   9555 May 20  1998 httpd.conf.default
    -rw-r--r--  1 root  wheel  12205 May 20  1998 magic
    -rw-r--r--  1 root  wheel  12205 May 20  1998 magic.default
    -rw-r--r--  1 root  wheel   2700 May 20  1998 mime.types
    -rw-r--r--  1 root  wheel   2700 May 20  1998 mime.types.default
    -rw-r--r--  1 root  wheel   7980 May 20  1998 srm.conf
    -rw-r--r--  1 root  wheel   7933 May 20  1998 srm.conf.default

Az állományok mérete jól mutatja, hogy csak az `srm.conf` változott meg. Az Apache későbbi frissítései ezt az állományt nem fogják felülírni.

Előző | Tartalom | Következő
A mag beállítása | Fel | Szolgáltatások indítása

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.