FreeBSD kézikönyv
Előző | Fejezet 24. A FreeBSD frissítése és frissen tartása | Következő

# 24.3. A Portgyűjtemény frissítése a Portsnap használatával

Írta: Tom Rhodes. A megíráshoz felhasznált jegyzeteket készítette: Colin Percival.

A FreeBSD alaprendszer a Portgyűjtemény frissítéséhez is tartalmaz egy portsnap(8) elnevezésű segédprogramot. Ez a program elindítása után csatlakozik egy távoli géphez, ellenőrzi a biztonsági kulcsát és letölti a portok legfrissebb változatait. A biztonsági kulcs feladata a frissítés közben letöltött állományok sértetlenségének szavatolása, ezzel gondoskodik róla, hogy az adatok átvitelük közben nem változtak meg. A Portgyűjtemény legújabb változatát így érhetjük el:

    # portsnap fetch
    Looking up portsnap.FreeBSD.org mirrors... 3 mirrors found.
    Fetching snapshot tag from portsnap1.FreeBSD.org... done.
    Fetching snapshot metadata... done.
    Updating from Wed Aug  6 18:00:22 EDT 2008 to Sat Aug 30 20:24:11 EDT 2008.
    Fetching 3 metadata patches.. done.
    Applying metadata patches... done.
    Fetching 3 metadata files... done.
    Fetching 90 patches.....10....20....30....40....50....60....70....80....90. done.
    Applying patches... done.
    Fetching 133 new ports or files... done.

A példában látható, hogy a portsnap(8) eltéréseket talált a helyi és a távoli rendszerekben fellelhető portok között, majd azokat ellenőrizte. Emellett az is megfigyelhető, hogy korábban már futtatuk a programot, mivel ha most indítottuk volna az első alkalommal, akkor egyszerűen letöltötte volna a teljes Portgyűjteményt.

Ahogy a portsnap(8) sikeresen befejezi az imént kiadott `fetch` művelet végrehajtását, a helyi rendszeren már telepítésre készen fog várakozni a Portgyűjtemény és az hozzátartozó ellenőrzött módosítások. A tényleges telepítésüket a következőképpen kérhetjük:

    # portsnap extract
    /usr/ports/.cvsignore
    /usr/ports/CHANGES
    /usr/ports/COPYRIGHT
    /usr/ports/GIDs
    /usr/ports/KNOBS
    /usr/ports/LEGAL
    /usr/ports/MOVED
    /usr/ports/Makefile
    /usr/ports/Mk/bsd.apache.mk
    /usr/ports/Mk/bsd.autotools.mk
    /usr/ports/Mk/bsd.cmake.mk
    ...

Ezzel lezárult a portok frissítése, innentől már az aktualizált Portgyűjtemény felhasználásával tetszőlegesen telepíthetőek vagy frissíthetőek az alkalmazások.

Az előbb említett műveleteket így tudjuk egyetlen parancsba foglalni:

    # portsnap fetch update

Előző | Tartalom | Következő
A FreeBSD frissítése | Fel | A dokumentáció frissítése

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.