FreeBSD kézikönyv
Előző | Fejezet 22. Virtualizáció | Következő

# 22.2. A FreeBSD mint vendég

## 22.2.1. Parallelsszel Mac OS®-en

A Parallels Desktop a Mac OS® 10.4.6, vagy afeletti verzióját futattó, Intel®-alapú Apple® Mac® személyi számítógépekre fejlesztett kereskedelmi alkalmazás. A FreeBSD-t teljes mértékben támogatja vendégként. Miután telepítettük a Parallels-t a Mac OS X-re, be kell állítanunk egy virtuális gépet, majd erre felraknunk a kívánt vendég operációs rendszert.

### 22.2.1.1. A FreeBSD telepítése Mac OS X/Parallelsre

A FreeBSD Mac OS X/Parallels párosra telepítéséhez első lépésként készítenünk kell egy új virtuális számítógépet. A létrehozás során válasszuk a Guest OS Type-nak (a vendég operációs rendszer típusának) a FreeBSD-t:

Ezután adjunk meg egy nagyjából elfogadható méretet a virtuális merevlemezünknek, valamint annyi memóriát, amennyire szükségünk lehet a virtuális FreeBSD-nk használata során. Egy 4 GB-os lemez és 512 MB rendszermemória a legtöbb esetben jó választásnak bizonyulhat a FreeBSD Parallels alatti használata során:

Válasszuk ki a hálózatkezelés típusát és a hálózati csatolót.

Mentsük el és fejezzük be a konfigurálást.

Miután a FreeBSD-s virtuális gépünk elkészült, telepítenünk kell rá magát az operációs rendszert is. Ezt a legegyszerűbben a hivatalosan FreeBSD telepítő CD-ről, vagy a hivatalos FTP oldalról letölthető CD-képpel tehetjük meg. Ha lemásoltuk a megfelelő CD-képet a Mac helyi állományrendszerére, vagy behelyeztük a telepítő CD-t a CD-meghajtóba, kattintsunk a FreeBSD-s Parallels ablakunk jobb alsó sarkában található lemez ikonjára. Ekkor feljön egy párbeszédablak, ahol összerendelhetjük a virtuális gépünk CD-meghajtóját egy lemezen található képpel, vagy éppen a valódi CD-meghajtónkkal.

Ahogy megtettük az imént említett összerendelést, indítsuk is újra a FreeBSD-s virtuális gépünket a megszokott módon, az újraindítás ikonjára kattintva.

Ekkor a rendszer megtalálja a FreeBSD telepítőlemezt és a sysinstall segítségével megkezdi a telepítést a 2 fejezetben leírtak szerint. Ha szükségünk van rá, telepíthetjük az X11-et is, de egyelőre még ne próbáljuk beállítani.

A telepítés befejezését követően indítsuk újra a frissen telepített FreeBSD-s virtuális gépünket.

### 22.2.1.2. A FreeBSD beállítása Mac OS X/Parallelsen

Miután telepítettük a FreeBSD-t Mac OS X/Parallels-re, még vár ránk néhány konfigurációs lépés a rendszer virtuálizált működésének optimalizálása érdekében.

1. A rendszerbetöltő változóinak beállítása

   A legfontosabb lépés a `kern.hz` változó értékének csökkentése, amivel így a FreeBSD processzor-kihasználtságát is csökkentjük a Parallels alatt. Ezt a következő sor hozzadásával tehetjük meg a `/boot/loader.conf` állományban:

       kern.hz=100

   Enélkül egy üresjáratban levő FreeBSD Parallels-vendég az iMac® egy processzorának durván 15%-át foglalja le. A változtatás életbe léptetése után azonban ez megközelítően 5%-ra redukálható.

2. Egy új konfigurációs állomány létrehozása a rendszermaghoz

   Nyugodtan eltávolíthatjuk az összes SCSI, FireWire és USB eszközmeghajtót. A Parallels által felkínált virtuális hálózati csatolót az ed(4) meghajtón keresztül tudjuk elérni, ezért az ed(4) és miibus(4) meghajtókon kívül az összes többi elhagyható.

3. A hálózati kapcsolat beállítása

   Az alapvető hálózati beállítás a virtuális gépünkön a DHCP aktiválása, aminek segítségével csatlakozni tudunk arra a helyi hálózatra, amelyen maga a gazda Mac is megtalálható. Ezt az alábbi sor felvételével tudjuk megoldani az `/etc/rc.conf` állományba: `ifconfig_ed0="DHCP"`. Bővebb információkért járuljunk a 31 fejezet fejezethez.

## 22.2.2. Xen™nel Linux®-on

Írta: Fukang Chen (Loader).

A Xen™ hipervisor egy nyílt forráskódú, paravirtualizációt nyújtó termék, amely mögött mostanra már a XenSource kereskedelmi cég áll. Itt a vendég operációs rendszereket a domU tartományként azonosítják, míg a gazda operációs rendszer a dom0. A FreeBSD Linux® alatti virtuális futattásához elsőként telepítenünk kell a Xen-t egy dom0-ás Linuxra. A leírásban a gazda operációs rendszer a Slackware Linux disztribúció lesz.

### 22.2.2.1. A Xen 3 beállítása egy Linux dom0-án

1. Töltsük le a Xen 3.0-át a XenSource-tól

   Töltsük le a xen-3.0.4_1-src.tgz állományt a XenSource oldaláról.

2. Bontsuk ki a csomagot

       # cd xen-3.0.4_1-src
       # KERNELS="linux-2.6-xen0 linux-2.6-xenU" make world
       # make install

   > Megjegyzés: A rendszermagot így tudjuk dom0 módban újrafordítani:

   >     # cd xen-3.0.4_1-src/linux-2.6.16.33-xen0
   >     # make menuconfig
   >     # make
   >     # make install

   > A Xen régebbi verzióinál elképzelhető, hogy így kell megadni: `make ARCH=xen menuconfig`.

3. Vegyük fel a megfelelő pontot a GRUB menüjébe

   Nyissuk meg a `/boot/grub/menu.lst` állományt és írjuk be a következő sort:

       title Xen-3.0.4
       root (hd0,0)
       kernel /boot/xen-3.0.4-1.gz dom0_mem=262144
       module /boot/vmlinuz-2.6.16.33-xen0 root=/dev/hda1 ro

4. Indítsuk újra a gépet és aktiváljuk a Xent

   Először nyissuk meg az `/etc/xen/xend-config.sxp` állományt, majd adjuk hozzá a következő sort:

       (network-script 'network-bridge netdev=eth0')

   Ezután el is indíthatjuk a Xent:

       # /etc/init.d/xend start
       # /etc/init.d/xendomains start

   Láthatjuk, hogy a dom0 tartomány most már aktív:

       # xm list
       Name                                      ID   Mem VCPUs      State   Time(s)
       Domain-0                                   0   256     1     r-----  54452.9

### 22.2.2.2. A FreeBSD 7-CURRENT mint domU

Töltsük le a FreeBSD Xen 3.0-ás domU rendszermagját és a hozzátartozó lemezképet a http://www.fsmware.com/ címről:

- kernel-current

- mdroot-7.0.bz2

- xmexample1.bsd

Tegyük a `xmexample1.bsd` konfigurációs állományt a `/etc/xen/` könyvtárba és írjuk át a releváns bejegyzéseket a rendszermag és a lemezkép elérési útjának megfelelően. Valahogy így kellene kinézni az eredménynek:

    kernel = "/opt/kernel-current"
    memory = 256
    name = "freebsd"
    vif = [ '' ]
    disk = [ 'file:/opt/mdroot-7.0,hda1,w' ]
    #on_crash    = 'preserve'
    extra = "boot_verbose"
    extra += ",boot_single"
    extra += ",kern.hz=100"
    extra += ",vfs.root.mountfrom=ufs:/dev/xbd769a"

Az `mdroot-7.0.bz2` állományt ki kell tömöríteni!

Ezután a `kernel-current` állományban található __xen_guest részt át kell írni úgy, hogy hozzáadjuk a Xen 3.0.3 számára fontos VIRT_BASE értéket:

    # objcopy kernel-current -R __xen_guest
    # perl -e 'print "LOADER=generic,GUEST_OS=freebsd,GUEST_VER=7.0,XEN_VER=xen-3.0,BSD_SYMTAB,VIRT_BASE=0xC0000000\x00"' > tmp
    # objcopy kernel-current --add-section __xen_guest=tmp

    # objdump -j __xen_guest -s kernel-current

    kernel-current:     file format elf32-i386

    Contents of section __xen_guest:
     0000 4c4f4144 45523d67 656e6572 69632c47  LOADER=generic,G
     0010 55455354 5f4f533d 66726565 6273642c  UEST_OS=freebsd,
     0020 47554553 545f5645 523d372e 302c5845  GUEST_VER=7.0,XE
     0030 4e5f5645 523d7865 6e2d332e 302c4253  N_VER=xen-3.0,BS
     0040 445f5359 4d544142 2c564952 545f4241  D_SYMTAB,VIRT_BA
     0050 53453d30 78433030 30303030 3000      SE=0xC0000000.

Most már készen állunk a domU létrehozására és beindítására:

    # xm create /etc/xen/xmexample1.bsd -c
    Using config file "/etc/xen/xmexample1.bsd".
    Started domain freebsd
    WARNING: loader(8) metadata is missing!
    Copyright (c) 1992-2006 The FreeBSD Project.
    Copyright (c) 1979, 1980, 1983, 1986, 1988, 1989, 1991, 1992, 1993, 1994
    The Regents of the University of California. All rights reserved.
    FreeBSD 7.0-CURRENT #113: Wed Jan  4 06:25:43 UTC 2006
        kmacy@freebsd7.gateway.2wire.net:/usr/home/kmacy/p4/freebsd7_xen3/src/sys/i386-xen/compile/XENCONF
    WARNING: DIAGNOSTIC option enabled, expect reduced performance.
    Xen reported: 1796.927 MHz processor.
    Timecounter "ixen" frequency 1796927000 Hz quality 0
    CPU: Intel(R) Pentium(R) 4 CPU 1.80GHz (1796.93-MHz 686-class CPU)
      Origin = "GenuineIntel"  Id = 0xf29  Stepping = 9
      Features=0xbfebfbff<FPU,VME,DE,PSE,TSC,MSR,PAE,MCE,CX8,APIC,SEP,MTRR,PGE,MCA,CMOV,PAT,PSE36,CLFLUSH,
      DTS,ACPI,MMX,FXSR,SSE,SSE2,SS,HTT,TM,PBE>
      Features2=0x4400<CNTX-ID,<b14>>
    real memory  = 265244672 (252 MB)
    avail memory = 255963136 (244 MB)
    xc0: <Xen Console> on motherboard
    cpu0 on motherboard
    Timecounters tick every 10.000 msec
    [XEN] Initialising virtual ethernet driver.
    xn0: Ethernet address: 00:16:3e:6b:de:3a
    [XEN]
    Trying to mount root from ufs:/dev/xbd769a
    WARNING: / was not properly dismounted
    Loading configuration files.
    No suitable dump device was found.
    Entropy harvesting: interrupts ethernet point_to_point kickstart.
    Starting file system checks:
    /dev/xbd769a: 18859 files, 140370 used, 113473 free (10769 frags, 12838 blocks, 4.2% fragmentation)
    Setting hostname: demo.freebsd.org.
    lo0: flags=8049<UP,LOOPBACK,RUNNING,MULTICAST> mtu 16384
    	  inet6 ::1 prefixlen 128
    	  inet6 fe80::1%lo0 prefixlen 64 scopeid 0x2
    	  inet 127.0.0.1 netmask 0xff000000
    Additional routing options:.
    Mounting NFS file systems:.
    Starting syslogd.
    /etc/rc: WARNING: Dump device does not exist.  Savecore not run.
    ELF ldconfig path: /lib /usr/lib /usr/lib/compat /usr/X11R6/lib /usr/local/lib
    a.out ldconfig path: /usr/lib/aout /usr/lib/compat/aout /usr/X11R6/lib/aout
    Starting usbd.
    usb: Kernel module not available: No such file or directory
    Starting local daemons:.
    Updating motd.
    Starting sshd.
    Initial i386 initialization:.
    Additional ABI support: linux.
    Starting cron.
    Local package initialization:.
    Additional TCP options:.
    Starting background file system checks in 60 seconds.

    Sun Apr  1 02:11:43 UTC 2007

    FreeBSD/i386 (demo.freebsd.org) (xc0)

    login:

A domU-ban a FreeBSD 7.0-CURRENT rendszermagnak kell futnia:

    # uname -a
    FreeBSD demo.freebsd.org 7.0-CURRENT FreeBSD 7.0-CURRENT #113: Wed Jan  4 06:25:43 UTC 2006
    kmacy@freebsd7.gateway.2wire.net:/usr/home/kmacy/p4/freebsd7_xen3/src/sys/i386-xen/compile/XENCONF  i386

Miután erről megbizonyosodtunk, be tudjuk állítani a hálózatot is domU-ban. A domU FreeBSD egy `xn0` nevű speciális eszközt használ erre a célra:

    # ifconfig xn0 10.10.10.200 netmask 255.0.0.0
    # ifconfig
    xn0: flags=843<UP,BROADCAST,RUNNING,SIMPLEX> mtu 1500
        inet 10.10.10.200 netmask 0xff000000 broadcast 10.255.255.255
        ether 00:16:3e:6b:de:3a
    lo0: flags=8049<UP,LOOPBACK,RUNNING,MULTICAST> mtu 16384
          inet6 ::1 prefixlen 128
          inet6 fe80::1%lo0 prefixlen 64 scopeid 0x2
          inet 127.0.0.1 netmask 0xff000000

Eközben a dom0 Slackware-en néhány Xen-függő hálózati csatolónak is meg kell jelennie:

    # ifconfig
    eth0      Link encap:Ethernet  HWaddr 00:07:E9:A0:02:C2
              inet addr:10.10.10.130  Bcast:0.0.0.0  Mask:255.0.0.0
              UP BROADCAST RUNNING MULTICAST  MTU:1500  Metric:1
              RX packets:815 errors:0 dropped:0 overruns:0 frame:0
              TX packets:1400 errors:0 dropped:0 overruns:0 carrier:0
              collisions:0 txqueuelen:0
              RX bytes:204857 (200.0 KiB)  TX bytes:129915 (126.8 KiB)

    lo        Link encap:Local Loopback
              inet addr:127.0.0.1  Mask:255.0.0.0
              UP LOOPBACK RUNNING  MTU:16436  Metric:1
              RX packets:99 errors:0 dropped:0 overruns:0 frame:0
              TX packets:99 errors:0 dropped:0 overruns:0 carrier:0
              collisions:0 txqueuelen:0
              RX bytes:9744 (9.5 KiB)  TX bytes:9744 (9.5 KiB)

    peth0     Link encap:Ethernet  HWaddr FE:FF:FF:FF:FF:FF
              UP BROADCAST RUNNING NOARP  MTU:1500  Metric:1
              RX packets:1853349 errors:0 dropped:0 overruns:0 frame:0
              TX packets:952923 errors:0 dropped:0 overruns:0 carrier:0
              collisions:0 txqueuelen:1000
              RX bytes:2432115831 (2.2 GiB)  TX bytes:86528526 (82.5 MiB)
              Base address:0xc000 Memory:ef020000-ef040000

    vif0.1    Link encap:Ethernet  HWaddr FE:FF:FF:FF:FF:FF
              UP BROADCAST RUNNING NOARP  MTU:1500  Metric:1
              RX packets:1400 errors:0 dropped:0 overruns:0 frame:0
              TX packets:815 errors:0 dropped:0 overruns:0 carrier:0
              collisions:0 txqueuelen:0
              RX bytes:129915 (126.8 KiB)  TX bytes:204857 (200.0 KiB)

    vif1.0    Link encap:Ethernet  HWaddr FE:FF:FF:FF:FF:FF
              UP BROADCAST RUNNING NOARP  MTU:1500  Metric:1
              RX packets:3 errors:0 dropped:0 overruns:0 frame:0
              TX packets:2 errors:0 dropped:157 overruns:0 carrier:0
              collisions:0 txqueuelen:1
              RX bytes:140 (140.0 b)  TX bytes:158 (158.0 b)

    xenbr1    Link encap:Ethernet  HWaddr FE:FF:FF:FF:FF:FF
              UP BROADCAST RUNNING NOARP  MTU:1500  Metric:1
              RX packets:4 errors:0 dropped:0 overruns:0 frame:0
              TX packets:0 errors:0 dropped:0 overruns:0 carrier:0
              collisions:0 txqueuelen:0
              RX bytes:112 (112.0 b)  TX bytes:0 (0.0 b)

    # brctl show
    bridge name     bridge id           STP enabled         interfaces
    xenbr1          8000.feffffffffff   no                  vif0.1
                                                            peth0
                                                            vif1.0

## 22.2.3. Virtual PC-vel Windows®-on

A Windows®-ra fejlesztett Virtual PC a Microsoft® egyik szabadon letölthető szoftverterméke. A rendszerkövetelményeit bővebben lásd a http://www.microsoft.com/windows/downloads/virtualpc/sysreq.mspx linken. Miután telepítettük a Microsoft Windows-ra a Virtual PC alkalmazást, be kell állítanunk egy virtuális gépet, majd telepítenünk kell rá a kívánt vendég operációs rendszert.

### 22.2.3.1. A FreeBSD telepítése Virtual PC/Microsoft® Windows-ra

Amikor a FreeBSD-t a Microsoft Windows és Virtual PC párosra akarjuk telepíteni, akkor kezdjünk egy egy új virtuális gép létrehozásával. Ehhez válasszuk ki a menüből a Create a virtual machine (Virtuális gép létrehozása) pontot.

Majd válasszuk az Operating system (Operációs rendszer) beállításánál az Other (Egyéb) opciót.

Ezután válasszuk ki a szándékainknak megfelelően a telepítendő FreeBSD példányhoz mért memória és lemezterület mennyiségét. Ahhoz, hogy a FreeBSD fusson Virtual PC alatt, 4 GB-nyi lemezterület és 512 MB RAM beállítása a legtöbb esetben kiválóan megfelelő.

Mentsük el és fejezzük be a konfigurációt.

Válasszuk ki a FreeBSD-s virtuális gépünket, majd kattintsunk a Settings (Beállítások) menüre és állítsuk be hálózati csatoló és hálózatkezelés típusát.

A FreeBSD-nek otthont adó virtuális gépünk létrehozása után telepítenünk is kell rá a rendszert. Ez legegyszerűbben a hivatalos FreeBSD telepítő CD-vel vagy a hivatalos FTP oldalról letölthető CD-képpel tehetjük meg. Amikor letöltöttük a megfelelő CD-képet a helyi Windows-os állományrendszerünkre vagy behelyeztük a telepítéshez használható CD-t a CD-meghajtónkba, a FreeBSD-s virtuális gépünk elindításához kattintsunk rá duplán. Ezt követően a Virtual PC ablakában kattintsunk a CD menüre és válasszuk ki belőle a Capture ISO Image... (Lemezkép használata...) pontot. Ennek hatására megjelenik egy ablak, amiben a virtuális gépünk CD-meghajtóihoz tudunk csatlakoztatni lemezképeket vagy akár létező CD-meghajtókat.

Miután sikeresen beállítottuk a telepítő CD forrását, indítsuk újra a virtuális gépet az Action (Művelet) menün belül a Reset (Újraindítás) pont kiválasztásával. Így a Virtual PC újraindítja a virtuális rendszert egy olyan speciális BIOS használatával, amely a normális BIOS-hoz hasonlóan először megkeresi az elérhető CD-meghajtókat.

Ebben az esetben a FreeBSD telepítőeszközét fogja megtalálni és megkezdi a 2 fejezetben ismertetett szokásos, sysinstall programra alapuló telepítési eljárást. Ennek során az X11-et is feltelepíthetjük, habár egyelőre még ne állítsuk be.

Ne felejtsük el kivenni a meghajtóból a telepítéshez használt CD-t vagy elengedni a megfelelő lemezképet, amikor befejeződőtt a telepítés. Végezetül indítsuk ismét újra a frissen telepített FreeBSD-s virtuális gépünket.

### 22.2.3.2. A FreeBSD beállítása a Microsoft Windows/Virtual PC-n

Miután a FreeBSD-t minden gond nélkül telepítettük a Microsoft Windows-on futó Virtual PC-re, még további beállítási lépéseket is meg kell tennünk a rendszer virtualizált működésének finomhangolásához.

1. A rendszertöltő változóinak beállítása

   A legfontosabb teendőnk csökkenteni a `kern.hz` konfigurációs beállítás értéket, aminek köszönhetően vissza tudjuk fogni a Virtual PC alatt futó FreeBSD processzorhasználatát. Ezt úgy tudjuk megtenni, ha a `/boot/loader.conf` állományba felvesszük a következő sort:

       kern.hz=100

   Enélkül a Virtual PC alatt üresjáratban futó FreeBSD vendég operációs rendszer egy egyprocesszoros számítógép idejének durván 40%-át foglalja le. A változtatás után azonban ez az érték pusztán közel 3%-ra csökken le.

2. Új konfigurációs állomány létrehozása a rendszermaghoz

   Nyugodtan eltávolíthatjuk a SCSI, FireWire és USB eszközmeghajtókat. A Virtual PC által felajánlott virtuális hálózati csatolót a de(4) meghajtón keresztül tudjuk használni, ezért a de(4) és miibus(4) eszközön kívül az összes többi hálózati eszköz támogatása kiszedhető a rendszermagból.

3. A hálózati kapcsolat beállítása

   A legalapvetőbb hálózati beállítás csupán annyiból áll, hogy DHCP-n keresztül csatlakoztatjuk a virtuális gépünket ugyanahhoz a helyi hálózathoz, amiben a gazda Microsoft Windows-os gépünk is megtalálható. Ezt úgy tudjuk elérni, ha a `/etc/rc.conf` állományba megadjuk a `ifconfig_de0="DHCP"` sort. A komolyabb hálózati beállításokat a 31 fejezetben találhatjuk.

## 22.2.4. VMware-rel MacOS-en

A Mac-ek számára fejlesztett VMWare Fusion egy olyan kereskedelmi termék, amit az Intel alapú Apple Mac gépekre tudunk telepíteni a Mac OS 10.4.9 és későbbi változatain. A FreeBSD itt egy teljesen támogatott vendég operációs rendszer. Miután a VMWare Fusion felkerült a Mac OS X rendszerünkre, be kell állítanunk a virtuális gépet és telepítenünk rá a vendég operációs rendszert.

### 22.2.4.1. A FreeBSD telepítése a Mac OS X/VMWare-re

Először indítsuk el a VMWare Fusion-t, aminek eredményeképpen betöltődik a Virtual Machine Library. Egy új virtuális gépre létrehozásához kattintsunk a "New" gombra:

Ekkor bejön az új gép összeállítását segítő New Virtual Machine Assistant, ahol a továbblépéshez kattintsunk a Continue gombra:

Az operációs rendszerek (Operating System) közül válasszuk az “egyéb” (Other) kategóriát, majd a Version fülön a FreeBSD vagy a FreeBSD 64-bit változatot attól függően, hogy 32 bites vagy 64 bites támogatásra van szükségünk:

Adjuk meg a virtuális gép képének nevét és a könyvtárat, ahova el akarjuk menteni:

Válasszuk meg a virtuális géphez tartozó virtuális merevlemez méretét is:

Mondjuk meg, hogy milyen módon szeretnénk telepíteni a virtuális gépre, ISO formátumú lemezképről vagy CD-ről:

Ahogy a Finish feliratú gombra kattintunk, a virtuális gép máris elindul:

Telepítsük fel a FreeBSD-t a megszokott módon vagy a 2 fejezet utasításai mentén:

Miután befejeződött a telepítés, módosítsuk a virtuális gép beállításait, például a memória mennyiségét:

> Megjegyzés: A virtuális gép hardveres beállításai a futása alatt nem változtathatóak meg.

A virtuális gép által használható processzorok számát:

A CD-meghajtó állapotát. Általában lehetőségünk van a virtuális gépet leválasztani a CD-meghajtóról vagy ISO lemezképről, ha már nem használjuk.

A hálózati csatlakozás a virtuális géppel kapcsolatban utolsóként beállítandó tényező. Ha a befogadó gépen kívül még más gépeket is el akarunk érni a virtuális gépről, akkor ehhez mindenképpen a Connect directly to the physical network (Bridged) opciót válasszuk. Minden más esetben a Share the host's internet connection (NAT) az ajánlott, mivel így a virtuális gép eléri az internetet, de a hálózatról nem lehet azt elérni.

Miután befejeztük a beállítások finomhangolását, indítsuk is el a frissen telepített FreeBSD-s virtuális gépünket.

### 22.2.4.2. A FreeBSD beállítása a Mac OS X/VMWare-en

Ahogy a FreeBSD-t sikeresen telepítettük a Mac OS X alatt futó VMWare-re, néhány konfigurációs lépést még meg kell tennünk a virtualizált rendszer teljesítmények optimalizálása érdekében.

1. A rendszertöltő változóinak beállítása

   A legfontosabb lépés talán a `kern.hz` változó értékének csökkentése, amivel a VMWare alatt futó FreeBSD processzorhasználatát szoríthatjuk vissza. Ezt a következő sor hozzáadásával érhetjük el a `/boot/loader.conf` állományban:

       kern.hz=100

   Enélkül az üresjáratban zakatoló FreeBSD-s VMWare vendég nagyjából az iMac egyik processzorának 15%-át emészti fel. Ezzel a módosítással azonban ez lenyomható közel 5%-ra.

2. Új konfigurációs állomány létrehozása a rendszermaghoz

   Nyugodtan törölhetjük az összes FireWire és USB eszköz meghajtóját. A VMWare egy em(4) meghajtón keresztül elérhető virtuális hálózati kártyát biztosít, így az em(4) kivételével az összes hálózati eszköz meghajtóját kivehetjük a rendszermagból.

3. A hálózat beállítása

   A legegyszerűbb hálózati beállítás mindösszesen a DHCP használatát igényli, aminek révén a virtuális gépünk a befogadó Mac-kel egy helyi hálózatra kerül. Ezt úgy tudjuk engedélyezni, ha az `/etc/rc.conf` állományba felvesszük az `ifconfig_em0="DHCP"` sort. Ha ennél komolyabb hálózati beállítások is érdekelnek minket, akkor olvassuk el a 31 fejezetet.

Előző | Tartalom | Következő
Virtualizáció | Fel | A FreeBSD mint gazda

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.