FreeBSD kézikönyv
Előző | Fejezet 23. Honosítás: Az I18N/L10N használata és beállítása | Következő

# 23.5. A FreeBSD honosítása adott nyelvekre

## 23.5.1. Az orosz nyelv (KOI8-R kódolás)

Eredetileg írta: Andrey Chernov.

A KOI8-R kódolásról bővebben a KOI8-R oldalán (orosz hálózati karakterkészlet) tájékozódhatunk.

### 23.5.1.1. A nyelvi beállítások megadása

Írjuk a következő sorokat a `~/.login_conf` állományunkba:

    me:Az en hozzaferesem:\
    	:charset=KOI8-R:\
    	:lang=ru_RU.KOI8-R:

Valamint lásd a fejezet korábbi részeiben említett példákat a nyelvi beállítások megadására.

### 23.5.1.2. A konzol beállítása

- Tegyük hozzá a következő sort az `/etc/rc.conf` állományunkhoz:

      mousechar_start=3

- Illetve használjuk az `/etc/rc.conf` állományban még a következő beállításokat is:

      keymap="ru.koi8-r"
      scrnmap="koi8-r2cp866"
      font8x16="cp866b-8x16"
      font8x14="cp866-8x14"
      font8x8="cp866-8x8"

- A `/etc/ttys` állományban szereplő mindegyik `ttyv*` bejegyzésnél adjuk meg termináltípusnak a `cons25r`-t.

Valamint lásd a fejezet korábbi részében bemutatott példákat a konzol beállítására.

### 23.5.1.3. A nyomtatás beállítása

Mivel a legtöbb nyomtató hardveresen tartalmazza a CP866 kódlapot az orosz karakterek támogatásához, használnunk kell egy kimeneti szűrőt a KOI8-R kódolású karakterek CP866 kódolásúra konvertálásához. Egy ilyen szűrő alapértelmezés szerint telepítésre kerül a `/usr/libexec/lpr/ru/koi2alt` állományba. Az orosz nyomtatóhoz tartozó bejegyzés valahogy így néz ki az `/etc/printcap` állományban:

    lp|Orosz helyi sornyomtato:\
    	:sh:of=/usr/libexec/lpr/ru/koi2alt:\
    	:lp=/dev/lpt0:sd=/var/spool/output/lpd:lf=/var/log/lpd-errs:

A bővebben magyarázathoz lásd a printcap(5) man oldalt.

### 23.5.1.4. Az MS-DOS® állományrendszere és az orosz állománynevek

A most következő példa fstab(5) bejegyzés azt mutatja meg, hogy lehet bekapcsolni az orosz állománynevek támogatását a csatlakoztatandó MS-DOS® állományrendszereken:

    /dev/ad0s2      /dos/c  msdos   rw,-Wkoi2dos,-Lru_RU.KOI8-R 0 0

Az `-L` kapcsolóval kiválasztjuk a használni kívánt nyelvi beállítás nevét, és a `-W` kapcsolóval megadjuk a karakterek átváltásához szükséges táblázatot. A `-W` kapcsoló használata során mindenképpen csatlakoztassuk a `/usr` állományrendszert még az MS-DOS partíció előtt, mivel az átváltáshoz használt táblázatok a `/usr/libdata/msdosfs` könyvtárban találhatóak meg! A részleteket a mount_msdosfs(8) man oldalon találhatjuk meg.

### 23.5.1.5. Az X11 beállítása

1. Adjuk meg először a leírtak szerint a nem X-es nyelvi beállításokat.

2. Ha Xorg-ot használunk, telepítsük a `x11-fonts/xorg-fonts-cyrillic` csomagot.

   Ellenőrizzük a `/etc/X11/xorg.conf` állományban a `"Files"` szakaszt. Az alábbi sorokat mindegyik más `FontPath` bejegyzés előtt kell szerepeltetnünk:

       FontPath   "/usr/X11R6/lib/X11/fonts/cyrillic/misc"
       FontPath   "/usr/X11R6/lib/X11/fonts/cyrillic/75dpi"
       FontPath   "/usr/X11R6/lib/X11/fonts/cyrillic/100dpi"

   Ha nagy felbontású megjelenítést használunk, cseréljük meg a 75 és a 100 dpi-s sorokat.

   > Megjegyzés: A portok között találhatunk még további cirill betűtípusokat.

3. Az orosz billentyűzet életre keltéséhez írjuk be a következőket az `xorg.conf` állomány `"Keyboard"` szakaszába:

       Option "XkbLayout"   "us,ru"
       Option "XkbOptions"  "grp:toggle"

   Ellenőrizzük, hogy a `XkbDisable` ki van kapcsolva (ki van kommentezve) ebben a szakaszban.

   A `grp:toggle` beállítás esetén az orosz/latin (RUS/LAT) átkapcsolás gombja a jobb Alt lesz, míg a `grp:ctrl_shift_toggle` beállításnál a Ctrl+Shift. A `grp:caps_toggle` esetén az orosz/latin váltás a CapsLock billentyűvel történik. Ilyenkor (de csak latin módban) a megszokott CapsLock funkció továbbra is elérhető a Shift+CapsLock kombinációval. A `grp:caps_toggle` valamiért nem működik az Xorgban.

   Ha van “Windows®” billentyűnk a billentyűzeten és azt tapasztaljuk, hogy egyes nem-alfabetikus billentyűk rosszul kerülnek kiosztásra orosz módban, adjuk hozzá a következő sort az `xorg.conf` állományhoz:

       Option "XkbVariant" ",winkeys"

   > Megjegyzés: Az orosz XKB billentyűzet egyes nem honosított alkalmazások esetén nem működik.

> Megjegyzés: A kis mértékben honosított alkalmazások esetén javasolt meghívni a `XtSetLanuageProc(NULL, NULL, NULL);` függvényt valahol a program elején.

> Az X11 alkalmazások honosításához további útmutatásokat a KOI8-R X Window-ra című leírásban találhatunk.

## 23.5.2. Hagyományos kínai honosítás tajvaniak számára

A FreeBSD-Taiwan projekt készített a FreeBSD-hez egy kínainak szóló hogyant, amely elérhető a http://netlab.cse.yzu.edu.tw/~statue/freebsd/zh-tut/ címen és számos kínai portot használ. A `FreeBSD kínai hogyan` jelenlegi szerkesztője Shen Chuan-Hsing (`<statue@freebsd.sinica.edu.tw>`).

Chuan-Hsing Shen (`<statue@freebsd.sinica.edu.tw>`) létrehozta a Kínai FreeBSD gyűjteményt (Chinese FreeBSD Collection, CFC) a FreeBSD-Taiwan `zh-L10N-tut` munkáját felhasználva. A hozzátartozó csomagok és szkriptek elérhetőek a ftp://freebsd.csie.nctu.edu.tw/pub/taiwan/CFC/ címen.

## 23.5.3. Honosítás német (és minden más ISO 8859-1 kódolású) nyelvre

Slaven Rezic (`<eserte@cs.tu-berlin.de>`) készített egy írást, amely elmagyarázza, hogyan használjunk német nemzeti karaktereket a FreeBSD alatt. Ez a leírás németül készült és a http://user.cs.tu-berlin.de/~eserte/FreeBSD/doc/umlaute/umlaute.html címen érhető el.

## 23.5.4. Honosítás görög nyelvre

Nikos Kokkalis `<nickkokkalis@gmail.com>` egy teljes cikket írt a FreeBSD görög nyelvi támogatásáról. Ez elérhető a FreeBSD hivatalos görög nyelvű dokumentációjában, a ../../../../doc/el_GR.ISO8859-7/articles/greek-language-support/index.html címen. Felhívjuk a figyelmet, hogy az csak görög nyelven érhető el.

## 23.5.5. Honosítás japán és koreai nyelvekre

A japán honosításhoz lásd http://www.jp.FreeBSD.org/, a koreaihoz pedig lásd http://www.kr.FreeBSD.org/.

## 23.5.6. Idegennyelvű FreeBSD dokumentáció

Néhány FreeBSD felhasználó lefordította a FreeBSD dokumentációjának egyes részeit más nyelvekre is. Munkájuk elérhető a főoldalon található linkeken keresztül vagy a `/usr/share/doc` könyvtárban.

Előző | Tartalom | Következő
I18N programok fordítása | Fel | A FreeBSD frissítése és frissen tartása

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.